钦定古今图书集成/明伦汇编/氏族典/第056卷 > 徐羡之
## 钦定古今图书集成/明伦汇编/氏族典/第056卷 > 徐羡之

按《宋书徐羡之传》，“羡之字宗文，东海郯人也。祖宁，尚
书吏部郎。父祚之，上虞令。羡之少为王雅太子少傅
主簿，桓修抚军中兵曹参军。与高祖同府，深相亲结。
义旗建，高祖版为镇军参军，尚书库部郎，领军司马，
补琅邪王大司马参军，司徒左西属，徐州别驾从事
史，太尉咨议参军。义熙十一年，除鹰扬将军、琅邪内”
史，仍为大司马从事。高祖北伐，转太尉左司马，掌留
任，以副贰刘穆之。刘穆之卒，高祖命以羡之为吏部
尚书、建威将军、丹阳尹，总知留任。转尚书仆射。高祖
践阼，进号镇军将军，加散骑常侍。上初即位，思佐命
之功，封南昌县公，迁尚书令、扬州刺史，进位司空，录
尚书事。高祖不豫，同被顾命。少帝失德，羡之等谋废
之。太祖即阼，进司徒，改封南平郡公。三年，诏遣中领
军到彦之收问，羡之出走，至新林，入陶灶中，自刭死。